
privind actualizarea Studiului de Fezabilitate pentru obiectivul de investiţie
,,Amenajare strada Prof. Mircea Neamţu”
Direcţia Tehnică prin Biroul Drumuri şi Poduri are cuprins în programul de investiţii pe anul 2014 obiectivul de investiţii ,, Amenajare strada Prof. Mircea Neamţu”.


Strada Profesor Mircea Neamţu este amplasat în zona de sud a municipiului Timişoara, având o lungime de 378,00 m şi face legătura între străzile Mureş (la nord ) şi Musicescu  (la sud).
Sectorul de drum propus spre amenjare, în momentul de faţă, nu se prezintă într-o situaţie bună din punct de vedere al viabilităţii rutiere precum şi pentru traficul pietonal. A fost executată reţeaua de canalizare la nivel de canal colector fără a fi montate şi dispozitive de preluare a apelor pluviale de pe platforma carosabilă.

Pe sectorul stradal studiat nu există trotuare amenajate, traficul pietonal desfăşurându-se pe carosabil, acest lucru duce la creşterea gradului de participare la evenimente rutiere.
Strada Prof. Mircea Neamţu este o stradă de categoria III (stradă colectoare), ea deserveşte în general zona rezidenţială, actualmente traficul autovehiculelor fiind limitat doar la accesul spre imobile şi proprietăţi.
Strada Profesor Mircea Neamţu beneficiază de utilităţile urbane având  realizată reţeaua  de alimentare cu apă potabilă, reţeaua de alimentare cu energie electrică şi reţeaua de alimentare cu gaze naturale.
Având în vedere cele menţionate, este necesară şi oportună, realizarea tronsonului de drum propus, acest fapt conducând la îmbunătăţirea accesului rutier şi pietonal în zonă.

Sursa de finanţare: Bugetul local.
Primăria Municipiului Timişoara a achiziţionat în cursul anului 2009 Studiul de Fezabilitate pentru ,,Amenajare strada Profesor Mircea Neamţu”, realizat de S.C. SIT INFRASTRUCTURE S.R.L. conform contractului de proiectare nr. 10 / 13.01.2009. 
Prin HCL nr.262/30.06.2009 a fost aprobat acest Studiu de Fezabilitate.
Valoarea totală (inclusiv TVA) a investiţiei ,,Amenajare strada Profesor Mircea Neamţu” a fost estimată, conform devizului general al  investiţiei, la 1.084,64mii lei , respectiv 256,156 mii Euro (1 Euro = 4,2340 lei la data de 28.01.2009).

Având în vedere că Studiul de fezabilitate a fost întocmit în anul 2009, s-a solicitat actualizarea Devizului general, ţinând cont de rata  inflaţiei şi modificarea cotei TVA.

Datorită actualizării valoarea investiţiei a crescut la 1.320,283 mii lei (inclusiv TVA) reprezentând 294,017 mii euro (1 Euro = 4,4905 lei la data de 27.02.2014).
În vederea lansării procedurilor  de atribuire a contractului de prestări servicii de întocmire a Proiectului Tehnic, Caiet sarcini , Detalii de execuţie şi a contractului de execuţie lucrări, în conformitate cu  HG 28/2008, anexa.4, art.5 este necesară adoptarea unei noi hotărâri de consiliu pentru aprobarea actualizării Studiului de Fezabilitate. 
La data emiterii prezentei hotărâri se modifică Hotărârea Consiliului Local al Municipiului Timişoara nr.262 din 30.06.2009.      

